
Qeveria e Kosovës ka pranuar shumën prej 14.3 milionë euro që është financuar nga Grupi i Bankës Botërore për Projektin e Konkurrencës dhe Gatishmërisë për Eksport (PKGE). Nën-komponenta 1.2 e PKGE- Mbështetje bizneseve për përmirësimin e cilësisë së produkteve dhe gatishmërinë për eksport – përfshinë 2.8 milion euro financim për Programin për Koordinim të Granteve (Matching Grants Program). Qëllimi i PKG është të mbështesë ndërmarrjet e vogla dhe të mesme (NVM-të) me potencial të eksportit (i) të përmbushin kërkesat për zbatimin e standardeve dhe konformitetit të produktit të kërkuar për tregjet e eksportit, (ii) të rrisë aftësitë për gatishmërinë e eksportit, dhe (iii) të fitoj qasje në Shërbimet e Zhvillimit të Biznesit. 
Programi për Koordinim të Granteve do të menaxhohet dhe zbatohet nga Agjencia për Investime dhe Përkrahjen e Ndërmarrjeve në Kosovë  (KIESA) në kuadër të Ministrisë së Tregtisë dhe Industrisë (MTI). KIESA do të krijojë Njësinë e Menaxhimit të Granteve, përgjegjëse për menaxhimin, zbatimin dhe mbikëqyrjen e PKG-së. Kjo njësi do t'u ofrojë aplikantëve të mundshëm informata relevante në lidhje me parimet e zbatimit të Programit për Koordinim të Granteve, procedurat e aplikimit, kriteret e përzgjedhjes; kushtet e financimit, dhe planet e monitorimit dhe vlerësimit (M dhe V).
Objektivi kryesor i kësaj detyre është që të ndihmojë KIESA-n në menaxhimin e nën-komponentit të Programit për Koordinim të Granteve të PKGE-së. 

Detyrat dhe përgjegjësitë
Menaxher i Programit për Koordinim të Granteve do të jetë përgjegjës për menaxhimin, zbatimin, mbikëqyrjen dhe monitorimin e Programit për Koordinim të Granteve duke përfshirë zbatimin e të gjitha aktiviteteve të nevojshme për të arritur objektivat e komponentit të PKG-së në përputhje me Dokumentin e Vlerësimit të Projekteve (PAD), Manualin Operativ të Projektit (POM), Manualin e Granteve dhe Legjislacionin e Kosovës.  
Në përgjithësi, detyrat specifike që duhet të ndërmerren nga konsulenti do të përfshijnë, por nuk kufizohen në, aktivitetet e mëposhtme:
· Menaxhon, dizajnon dhe koordinon zbatimin dhe monitorimin e Programit për KG.
· Menaxhon të gjitha fazat e procesit të aplikimit duke përfshirë paraqitjen, kontrollin e pranueshmërisë, vlerësimin, vendimin, raportimin e progresit dhe atë përcjellës etj. 
· Promovon programin ndërmjet akterëve të ndryshëm duke përfshirë sektorin e ndërmarrjeve private, sektorin publik, ofruesit e shërbimeve, agjencitë qeveritare, donatorët etj. 
· Harton dhe menaxhon raportimin e progresit duke përfshirë vizitat në terren dhe takimet me përfituesit dhe akterët e tjerë.
· Punon ngushtë dhe menaxhon Zyrtarin e Monitorimit dhe Vlerësimit, Zyrtarin Mbështetës dhe informues dhe Komisionin e Përzgjedhjes. 
· Punon drejtpërsëdrejti me Koordinatorin e Njësisë së Implementimit të Projektit (NjIP), specialistin financiar dhe të prokurimit.
· Menaxhon dhe koordinon komunikimet me KIESA-n dhe njësinë e implementimit të projektit.
· Komunikon dhe koordinon rregullisht në mënyrë aktive me Koordinatorin e projektit të PKGE, kryeshefin dhe KIESA-n, dhe agjencitë tjera relevante.
· Ofron MTI-së informata kthyese dhe këshilla për Programin për Koordinim të Granteve.
· Organizon ngjarje dhe seminare të rëndësishme të dukshme.
· Përgatitja dhe dorëzimi i raporteve periodike të progresit duke përfshirë raportet mujore, tremujore dhe vjetore. 
· Kryen detyra të tjera siç kërkohet për zbatimin efikas të programit.
· Raporton Shefit të KIESA dhe Sekretarit të Përgjithshëm të MTI-së
· Detyrat sipas manualit të Granteve.

KOHËZGJATJA E AFATI I PAGESËS 

Konsulenti do të punojë me kohë të plotë. Kontrata do të jetë tre (3) vjeçare.
Kohëzgjatja e kontratës do t'i nënshtrohet performancës së kënaqshme të dakorduar gjatë një vlerësimi zyrtar të planifikuar në fund të çdo viti. 
KIESA ose konsulenti mund të anulojë kontratën e konsulentit duke dhënë njoftimin prej së paku 30 ditëve. Konsulenti do të mbajë të dhëna të sakta për kohën e shpenzuar në Projekt dhe shpenzimet e tij / saj (siç është autorizuar në kontratë).  KIESA do të sigurojë hapësirë për zyre dhe pajisje të nevojshme për të kryer detyrat e caktuara.

KUALIFIKIMET 
· Diplomë Bachelor në biznes, ekonomi, inxhinieri ose shkenca shoqërore. Diploma Master në fusha relevante është një avantazh. 
· Të paktën tre (3) vjet përvojë pune me institucionet e sektorit privat ose publik, të dëshmuar me letër referim.
· Të paktën dy (2) vjet përvojë pune në zhvillimin / organizimin e biznesit ose konsulencës nga të cilat së paku një (1) vit në pozitë menaxheriale. 
· Përvoja e preferuar e punës me ndërmarrësit e rinj / NVM, dhe Skemat e Granteve. 
· Njohuritë themelore rreth organizatave ndërkombëtare do të jenë një avantazh i shtuar.
· Kapacitete të shkëlqyera organizative dhe menaxhim të projekteve.
· Punë të rehatshme me ekipet e larmishme dhe nën afate të rrepta.
· Aftësi për të mësuar shpejt sistemet dhe procedurat komplekse.
· Shkathtësi të shkëlqyera analitike dhe komunikuese me gojë dhe me shkrim të gjuhës shqipe dhe angleze (gjuha serbe është po ashtu e preferueshme).
· Shkathtësi kompjuterike dhe media sociale, njohuri të shkëlqyer të MS Office dhe internetit.
· Të jetë në gjendje të udhëtoj në tërë Kosovën. 
 
Vëmendja e Konsulentëve të interesuar është tërhequr në paragrafin 1.9 të Udhëzuesit të Bankës Botërore: Përzgjedhja dhe Punësimi i Konsulentëve (në kuadër të Huave të IBRD-së dhe Kredive dhe Granteve IDA) nga Huamarrësit e Bankës Botërore të muajit janar 2011 të rishikuar në korrik 2014 ("Udhëzuesit e Konsulentëve") që përcakton politikën e Bankës Botërore mbi konfliktin e interesit.
Konsulenti do të përzgjidhet në përputhje me Seksionin V, përzgjedhja e Konsulentëve Individualë të përcaktuar në Udhëzuesin për Konsulentët.
Konsulentët individualë të interesuar mund të marrin informacione të mëtejshme në adresën e mëposhtme gjatë orarit të punës: 08:00-16:00 (nga e hëna deri të premten).
Shprehja e interesit duhet të dorëzohet në formë të shkruar ose me e-mail, në adresën e mëposhtme deri më 27 gusht, 2018.
 
Ministria e Tregtisë dhe Industrisë
Personi kontaktues:Aferdita Selmani
Adresa: Rr."Muharrem Fejza"p.n.Lagjja e Spitalit
10000 Prishtinë/Republika e Kosovës
Email:aferdita.a.selmani@rks-gov.net

